הכוחות להגנה כימית, ביולוגית וגרעינית (רוסיה)

ממוזער|300x300 פיקסלים|דגל הכוחות.
**הכוחות להגנה כימית, ביולוגית וגרעינית של הכוחות המזוינים של רוסיה** (ברוסית: **Войска радиационной, химической и биологической защиты Вооружённых сил Российской Федерации**, בקיצור: **Войска РХБ защиты ВС РФ**) הם כוחות מיוחדים שנועדו לנהל את מערך האמצעים המורכב ביותר שמטרתם לצמצם את אובדן כוחות היבשה ולהבטיח את משימות הלחימה במהלך פעולות בתנאים של זיהום רדיואקטיבי, כימי וביולוגי, וכן שיפור שרידותם והגנתם מפני דיוק גבוה וכלי נשק כימיים אחרים.

## היסטוריה
הכוחות הוקמו לראשונה בזמן מלחמת העולם הראשונה בשם "הכוחות הכימיים" (**Химические войска**) ונועדו להגן מפני מתקפות גז. לקראת סוף 1916 כבר פעלו ב 15 יחידות להגנה כימית שהתקיימו עד 1918, עת פורקו על ידי הסובנרקום.

ב-13 בנובמבר 1918 הוקמו מחדש כחלק מהצבא האדום ועד 1993 נקראו בשם "הכוחות הכימיים". בשנת 1989 הם לקחו חלק פעיל בטיפול באסון צ'רנוביל.

ב-7 במאי 1993 עם הקמת משרד ההגנה של רוסיה כיורש למשרד הסובייטי, הפכו הכוחות ל"כוחות ההגנה הכימית, הביולוגית והגרעינית".

במרץ 2020 נרתמו הכוחות לסייע לרשויות המדינה במאבק במגפת הקורונה ובהוראת שר ההגנה של רוסיה נשלחו מספר מיחידותיו לסייע למשרד ההגנה באיטליה במאבק בהתפרצות נגיף הקורונה באיטליה. כך, מ-22 עד במרץ 2020, לעזרת איטליה, רוסיה שלחה 15 מטוסים מדגם איליושין Il-76 לבסיס פרקטיק דה מארה (30 ק"מ מדרום מערב לרומא) ובהם מאה מומחים צבאיים לוירולוגיה, שמונה גדודי חיטוי, רופאים ואחיות, שנפרסו בברגמו, בחבל לומברדיה, שבה מספר הנדבקים הגבוה ביותר במדינה. יחד איתם הובא ציוד לנמל התעופה אוריו אל-סריו, הכולל מרכז אבחון נייד, ציוד רפואי ומכלי חמצן, שהחלו את עבודתם ב-27 במרץ.

## משימות
המשימות העיקריות של חיילי הכוחות כוללות:
* זיהוי והערכה של סביבה גרעינית, כימית וביולוגית, מידות והשפעות של נזקים של חפצים המסוכנים באופן קרינתי, כימי וביולוגי;
* הגנה על יחידות הצבא מפני ההשפעות הגרעיניות של נשק להשמדה המונית וזיהום גרעיני, כימי וביולוגי;
* צמצום הנראות של כוחות ומתקנים במהלך מתקפה כימית;
* התאוששות מאסון (נזק) בחפצים המסוכנים באופן רדיואטיבי, כימי וביולוגי;
* גרימת אובדן לאויב באמצעות נשק תבערה.
הכוחות מאורגנים ומתנהלים בשיתוף פעולה עם כלל זרועות הכוחות המזוינים הן בהתנהלות פעולות איבה בהתמודדות מפני מתקפה בנשק גרעיני, ביולוגי וכימי ובלעדיהן וכוללות:
* גילוי גרעיני;
* סיור ובקרה;
* איסוף ועיבוד של נתונים ומידע על סביבה רדיולוגית, כימית וביולוגית;
* מתן הודעה על זיהום אפשרי;
* ביצוע טיפול מיוחד (טיהור וחיטוי) של חימוש, ציוד צבאי ומיוחד, מבנים וחפצים אחרים, כמו גם חיטוי בכוח האדם;
* ביצוע ריסוס נגד אמצעי הסיור והמיקוד של האויב.

הכוחות פועלים ככוח ייעודי כפול, המסוגלים לפתור משימות הן בתקופת מלחמה והן בתקופת שלום, בעקבות תאונות ואסונות במתקנים תעשייתיים המסוכנים באופן קרינתי, כימי וביולוגי.

## היחידות
ממוזער|300x300 פיקסלים| RPM-2 - רכב סיור רדיולוגי.

## מפקדים
200px|ממוזער|מפקד הכוחות, איגור קירילוב, חוסל על ידי המודיעין האוקראיני בדצמבר 2024.
* קולונל גנרל ס. פטרוב, 1992–2001
* קולונל גנרל ויקטור חולסטוב, 2001–2003
* קולונל גנרל ולדימיר פיליפוב, 2003–2008
* מייג'ור גנרל יבגני סטארקוב, 2008–2012
* לויטננט גנרל אדוארד צ'רקסוב, 2012–2017
* לויטננט גנרל איגור קירילוב, 2017–2024

## גלריה

קובץ:OT-26, front.jpeg|טנק כימי מדגם OT-26. 1940.
קובץ:Decontaminant of a T-64 MBT.JPEG|ציוד של הכוחות הכימיים לצד טנק מדגם T-64. 1987.
קובץ:Стрельбы из тяжёлой огнемётной системы ТОС-1А «Солнцепёк» на полигоне Лужский.webm|ירי קרבי במסגרת תרגיל של גדוד ההגנה הכימית העשרים.
קובץ:ТОС-1А «Солнцепёк» провели боевые стрельбы в Ленинградской области.webm|תרגיל בבסיס סולנצפיוק, ביצוע ירי על ידי חיילי הגדוד השישי.
קובץ:ChemicalExercise2018-07.jpg|גדוד 27 בעת תרגיל של מתקפה כימית, מחוז קורסק, 21 במרץ 2018.
קובץ:RIAN archive 643176 The nuclear-powered cruiser "Peter the Great" on its long-distance expedition.jpg|תרגיל של הכוחות על הסיירת האטומית "פיוטר הגדול".
קובץ:BalNPP mane.jpg|עבודות חיטוי בתחנת הכוח הגרעינית בלאקלובו, 2009.
קובץ:4thGuardsTankDivisionExercises2011 09.jpg|לוחם גדוד ההגנה הכימית הרביעי בעת תרגיל. 2011.
קובץ:NBCExercise2018-04.jpg|חייל הכוחות להגנה כימית, ביולוגית וגרעינית במדי קרב, 2018.


## קישורים חיצוניים

* "הכוחות להגנה כימית, ביולוגית וגרעינית", באתר משרד ההגנה של רוסיה

## הערות שוליים

קטגוריה:הכוחות המזוינים של הפדרציה הרוסית
קטגוריה:תוכנית הגרעין של רוסיה